У 1907 г. Мінская дырэкцыя народных вучылішч дала дазвол на адкрыццё ў м.Любань двухкласнага народнага вучылішча з рамеснымі аддзяленнем. У вучылішча прымаліся хлопчыкі, якія атрымалі веды па праграме аднакласнага народнага вучылішча. У гэтай школе вывучалі Закон божы, рускую мову, царкоўна-славянскую мову, рускую гісторыю, геаграфію, арыфметыку, біялогію, абучалі карзіначнаму, плотнічна-сталярнаму рамяству. У 1908 годзе ў вучылішча былі прыняты 23 вучні, у 1910 г. — у вучылішчы займаліся, 38 хлопчыкаў. Загадчыкам працаваў Міхаіл Шатроў, настаўнікам Антон Сяржанін, майстрамі Васіль Перлін і Іван Кітаеў, настаўнікам Закона божага свяшчэннік Мікалай Браўковіч.